Den Vest-Sjællandske Avis, 1835-04-21
J Betragtning af, at saa mangfoldige Tydskere etablere sig i de forenede Stater, er en Petition indkommen til Congressen om at tydske Dagbøger maae ligesaavel som Engelske blive udgivne om dens Forhandlinger. - De franske Deputeredes Kammer fortsætter sine Debatter om den nordamerikanske Tractat. Hr. Bignon har foreslaget at tilstaae Regieringen 12 Millioner Franker, og at giøre dem til en Basis for nye Underhandlinger. - Den franske Gesandt i Washington Hr. Serrurier, er kommen tilbage derfra. - De Deputeredes Kammer har i Mødet den 7de Januar forkastet Lovudkastet til en Erstatning for Lyons Jndvaanere med 250 mod 140 Stemmer, en Resolution, som der ikke vil frembringe noget godt Jndtryk. - Den franske Moniteur erklærer: at de i nogle Blade udbredte Efterretninger om mødte Vanheld i Algier for overdrevne og tildeels reent falske. Regieringen har modtaget Beretninger fra Greve Drouet d'Erlon af 20de Marts. Nogle vestlige Folkestammer havde samlet sig ved Bredderne af Floden Schifta, hvorpaa General Rapatel var om Aftenen den 27de Marts rykket ud med det 10de Regiment, 2 Compagnier Zuaver og 3 Escadroner afrikansk Kavallerie fra Leiren i Buffarik; han kom tilbage Dagen derpaa, og indberettede til Greve d'Erlonat Kavalleriet havde den 28de om Morgenen passeret Schifta, og angrebet Stammerne; men Fienden havde ikke holdet Stand noget Øieblik, han var i to Timer blevet forfulgt paa hiin Side af Floden. Dog hedder det videre, at saasnart Generalen havde trukket sig tilbage, saa var Fienden strax fulgt efter ham til Schifta; men havde atter taget Flugten saasnart de Franske vendte sig om, og lidt meget Tal ved et Detaschement, som var blevet posteret i et Baghold. General Rapatel angiver Fiendens Tal til 60 Døde og Saarede, for ham selv var ikke en eneste Manddræbt. Tropperne i Leieren vare i Sikkerhed, og de tilsendte Forstærkninger vendte tilbage Jfølge Breve som meddeles i Journal des Debats, udgjorde de angrebene Araberes Antal kun 600 Md. og da der ligge 12000 franske Tropper i Staden, Algier, saa er det et latterligt Rygte, at hele Garnisonen var rykket ud imod dem. Generastaterne have i Mødet den 13de April antaget, med 57 mod 19 Stemmer, Lovudkastet om at dække Deficit, med 41 mod 6 Stemmer; efterat den hollandske Finantsminister havde viist den uundgaaelige Nødvendighed af at anskaffe en Summa af 8,100000 Gylden, for at holde Sagerne i den ordentlige Gang. Man havde nu i 2 Aar ikke forlangt overordentlige Midler og derfor var Statskassen i en saadan Nød, at et Deficit af 8 Mill. kunde have de betænkeligste Følger. Han erklærede at naar kun dette Deficit blev udfyldt, saa kunde Jndtægterne komme i Ligevægt med Udgifterne; da de for det indeværende Aar langt overgik Overslag gene. - Regieringen vedblev at indføre Besparelser og Budgettet for 1836 udkræver ingen forhøiede Paalæg. - Man veed at Belgien vil ikke betale Renterne af sin Andeel af Statsgielden, fordi Holland ikke vil giøre Ende paa Differencerne; denne Stat maa nu betale dem, for ikke at svække sin Kredit, denne Post fandt en stærk Modstand i Kammeret; men blev dog antaget paa Finantsministerens Forestilling; men det Ønske blev ogsaa yttret at der snart maatte komme en Ende paa denne Tvist.